[{"text_idx": "#000000", "text": "AvalehtKoondisedEesti rahvusmeeskondJukka Toijala nimetas 18-mehelise koondise, koosseisus vaid u\u0308ks puhas ma\u0308ngujuht"}, {"text_idx": "#000001", "text": "Jukka Toijala nimetas 18-mehelise koondise, koosseisus vaid u\u0308ks puhas ma\u0308ngujuht"}, {"text_idx": "#000002", "text": "Share this postClose sharing boxJukka Toijala nimetas 18-mehelise koondise, koosseisus vaid u\u0308ks puhas ma\u0308ngujuhtTwitterFacebookLinkedIn"}, {"text_idx": "#000004", "text": "Eesti meeste korvpallikoondis kohtub sel neljapa\u0308eval koduva\u0308ljakul Islandiga ning ja\u0308rgmisel na\u0308dalal Helsingis Taani ja Soomega. Rahvusmeeskonna peatreener Jukka Toijala avalikustas koondise kandidaatide nimekirja, kuhu kuulub 18 ma\u0308ngijat."}, {"text_idx": "#000006", "text": "\u201cMeil on kaks-kolm uut liikumist nii ru\u0308nnakul, kui kaitses, mida tahame ma\u0308ngusituatsioonis proovida. Kui me vaatame kandidaatide nimekirja, siis meil on ma\u0308ngujuhi positsioonilt puudu Kullama\u0308e, Sokk, Kriisa ja Post. Laane ko\u0303rval on nu\u0308u\u0308d vo\u0303imalus noorematel ma\u0308ngijatel end to\u0303estada,\u201d kommenteeris Toijala, kelle so\u0303nul on eesolevad ma\u0308ngud olulised ka Maik-Kalev Kotsari ja Kristjan Kitsingu jaoks. \u201cMaik ma\u0308ngis koondise eest ainult viimases EM-valiksarja aknas Permis ja Kitsing ja\u0308i toona vigastuse to\u0303ttu eemale. Tahame, et neil ei tekiks rahvusmeeskonnast liiga pikka pausi.\u201d"}, {"text_idx": "#000007", "text": "Peatreener toonitab, et eesolevad kohtumised on Eesti rahvuskoondise jaoks va\u0308ga olulised. \u201cOleme saanud ku\u0308ll ko\u0303vasti koos trenni teha, aga ma\u0308ng on ma\u0308ng. On va\u0308ga ta\u0308htis, et saame ma\u0308ngijatele vo\u0303istlusmomenti pakkuda ja meie treeneritena saame omakorda pildi hetkeseisust selgemaks. Soovime ma\u0308nguaega kolme ma\u0308ngu lo\u0303ikes jagada selliselt, et ko\u0303ik 18 ma\u0308ngijat saaksid end na\u0308idata. Nagu ma suve alguses u\u0308tlesin, siis heitlus ja\u0308rgmise aasta EM-finaalturniiri koosseisu pa\u0308a\u0308semiseks on alanud."}, {"text_idx": "#000008", "text": "Maavo\u0303istlus Islandiga on Eesti koondise ainus koduma\u0308ng sel suvel. Toijala so\u0303nul on Islandi na\u0308ol tegemist tugeva vastasega. \u201cNende po\u0303hima\u0308ngijad pallivad hea tasemega klubides ja on seal olulistes rollides. Martin Hermansson, Tryggvi Hlinason ja Haukur Palsson on Hispaania ko\u0303rgliiga kogemusega, Elvar Mar Fridriksson oli mo\u0308o\u0308dunud hooajal Leedu liiga MVP ning Jon Axel Gudmundsson tegi Frankfurdi ridades samuti hea hooaja. Islandil on sama treener ja koondise tuumik juba aastaid. Kindlasti tulevad nad Tallinnasse oma parimat ma\u0308ngu na\u0308itama.\u201d"}, {"text_idx": "#000010", "text": "\u201cOtsustasime, et ma\u0308ngime ettevalmistusfaasis vaid Eestiga. Siin on faktoriks nii reisimisprobleemid kui koroonaviiruse ku\u0308simused. Eesti on tugev vastane ja meie jaoks mugavalt ligipa\u0308a\u0308setav. Kuna Eesti Korvpalliliit meid kutsus ja meil on nii alaliiduga kui koondise peatreeneri Jukka Toijalaga omavahel pikad so\u0303prussuhted, siis oli see meie jaoks suurepa\u0308rane variant,\u201d selgitas koondise peatreener Kristinn Geir Palsson."}, {"text_idx": "#000017", "text": "Jukka Toijala: poisid na\u0308itasid kolmandal veerandil, et meil on olemas see midagi"}, {"text_idx": "#000018", "text": "Kerr Kriisa: oleme noor tiim ja me ei lase vastastel endale lihtsalt peale astuda, vastasel juhul oleksime vo\u0303inud Eestisse ja\u0308a\u0308da"}, {"text_idx": "#000019", "text": "Eesti koondis sai Poolast va\u0308ikese vo\u0303idu siiski ka\u0308tte, poolakad vo\u0303tsid u\u0308ksteise ees mu\u0308tsi maha"}, {"text_idx": "#000020", "text": "Jukka Toijala: Poola asub FIBA rankingus ku\u0308mnendal kohal, aga oleme varem sama taseme meeskondi vo\u0303itnud"}]